52. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ  ΒΙΟΜΗΧΑΝΙΑΣ-ΕΝΕΡΓΕΙΑΣ &  ΤΕΧΝ/ΓΙΑΣ Αριθ. Β 6467/608 της 18 Μαρτ./21 Απρ. 1988 (ΦΕΚ Β΄214) Τροποποίηση της 470/1985 κοινής Υπουργικής Απόφασης των Υπουργών Εθνικής Οικονομίας και Οικονομικών «Ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως σε συμμόρφωση προς την οδηγία του Συμβουλίου 73/23 ΕΟΚ (ΦΕΚ 183/τ.Β΄/4.4.85). Έχοντας υπόψη: 1.Tις διατάξεις του άρθρ. 2 παρ. 15 και παρ. 2 του Νόμ. 1338/83 «Εφαρμογή του Κοινοτικού Δικαίου» (ΦΕΚ 34/Α/17.3.83) όπως τροποποιήθηκε με το άρθρ. 6 του Νόμ. 1440/84 «Συμμετοχή της Ελλάδας στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού EURATOΜ (ΦΕΚ 70/Α/21.5.84). 2.Τις διατάξεις του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α΄). 3.Τις διατάξεις του Νόμ. 372/76 «περί συστάσεως και λειτουργίας Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/30.6.76) και το άρθρ. 22 του Νόμ. 1682/87 (ΦΕΚ 14/16.2.87). 4.Το Π.Δ. 229/86 «Σύσταση και Οργάνωση της Γενικής Γραμματείας Βιομηχανίας» (ΦΕΚ 92/Α/16.7.86). 5.Την Υ 1321/25.9.87 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Βιομηχανίας – Ενέργειας και Τεχνολογίας Κ. Παπαναγιώτου» (ΦΕΚ 531/Β/30.9.87). 6.Την κοινή Απόφαση Α 9211/ΔΙΟΝΟΣΕ 1737/3.12.87 του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στον Υφυπουργό Εθνικής Οικονομίας» (ΦΕΚ 702/τ./Β/87). 7.Την 2389/13.2.87 (ΦΕΚ 81/Β/87) κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών». 8.Την κοινή απόφαση 470/1985 των Υπουργών Εθνικής Οικονομίας και Οικονομικών «Ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως σε συμμόρφωση προς την οδηγία του Συμβουλίου 73/23/ΕΟΚ» (ΦΕΚ 183/τ./Β/4.4.85), αποφασίζουμε: Άρθρ.1.-Σκοπός της παρούσας απόφασης είναι η λήψη συμπληρωματικών μέτρων αναγκαίων για την εφαρμογή της οδηγίας του Συμβουλίου των Ε.Κ. 73/23/ΕΟΚ της 19.2.73 «περί προσεγγίσεως των νομοθεσιών των Κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως» που δημοσιεύθηκε στην Ελληνική γλώσσα στην Επίσημη Εφημερίδα των Ε.Κ. (Ε.Ε. τ. 13 τόμ. 002 σελ. 58). Άρθρ.2.-1.(Αντικαθίσταται η τελευταία πρόταση του 2ου εδαφίου της παρ. 3 του άρθρ. 11 της απόφασης 470/1985, ανωτ. αριθ. 48). 2.(Αντικαθίσταται το άρθρ. 15 της απόφασης 470/85, ανωτ. αριθ. 48). Διαδικασία Ελέγχου Ηλεκτρολογικού Υλικού Άρθρ.3.-Η Υπηρεσία η οποία αναφέρεται στο άρθρ. 11 παρ. 7 της Υπουργικής Απόφασης 470/1985 παρουσία του ενδιαφερομένου δεσμεύει 2 δείγματα όμοια με αυτό που στέλνεται προς έλεγχο, στον ΕΛΟΤ ή σε άλλο εξουσιοδοτημένο εργαστήριο. Τα δεσμευμένα δείγματα παραμένουν στον ενδιαφερόμενο για την παρακάτω διαδικασία. 1.Εάν μετά τον έλεγχο από τα εργαστήρια, τα δείγματα βρεθούν ασφαλή και ότι ανταποκρίνονται στις προδιαγραφές του προτύπου, τότε τα δείγματα αποδεσμεύονται και τα ηλεγμένα δείγματα επιστρέφονται στον ενδιαφερόμενο. «2.Σε περίπτωση που, από τα αποτελέσματα του πρώτου εργαστηριακού ελέγχου, κρίνεται, το προϊόν από την αρμόδια 4η Δ/νση Κλαδικής Βιομηχανικής Πολιτικής της Γενικής Γραμματείας Βιομηχανίας, ως ανασφαλές (επικίνδυνο), τότε μετά από ακρόαση του ενδιαφερόμενου, εκδίδεται απόφαση προσωρινής απαγόρευσης της κυκλοφορίας του και απόσυρσης από την αγορά, η οποία κοινοποιείται στον ενδιαφερόμενο για εφαρμογή, με συστημένη επιστολή και τηλεμοιοτυπικώς (φαξ). (Αντί για τη σελ. 178,31) Σελ. 178,31(α) Τεύχος 1405 Σελ. 91 Έλεγχος Ηλεκτρικών Εγκαταστάσεων 13.Δ.δ.52 Ο ενδιαφερόμενος δικαιούται εντός πέντε (5) εργάσιμων ημερών από της λήψης της προσωρινής απόφασης, να υποβάλει προς την αρμόδια ως άνω Διεύθυνση της Γενικής Γραμματείας Βιομηχανίας του Υπουργείου Ανάπτυξης αιτιολογημένη ένσταση κατά της απόφασης, με την οποία ζητάει να επανελεγχθεί, με έξοδά του, το προϊόν, από εξουσιοδοτημένο και κοινοποιημένο εργαστήριο της Ε.Ε. της επιλογής του, και προσκομίζει στην ως άνω αρμόδια υπηρεσία απόδειξη πληρωμής για τον συνολικό εργαστηριακό επανέλεγχο του προϊόντος αυτού. Στο ως άνω εργαστήριο αποστέλλεται το δεύτερο δείγμα προϊόντος προς έλεγχο. Εάν κατά το δεύτερο εργαστηριακό έλεγχο το δείγμα ευρεθεί ότι δεν πληροί τις διατάξεις ασφαλείας των Ευρωπαϊκών προτύπων, απαγορεύεται οριστικά η κυκλοφορία του συγκεκριμένου τύπου προϊόντος στην αγορά και αποσύρεται από την κυκλοφορία». Η παρ. 2 αντικαταστάθηκε ως άνω από την παρ. 1 άρθρ. 2 της αριθ. 6204/13-16 Μαρτ. 2001 (ΦΕΚ Β΄277) απ. Υπ. Εθν. Οικ. – Ανάπτυξης. 3.Εάν τα αποτελέσματα του ελέγχου από το δεύτερο Ινστιτούτο διαφέρουν, τότε η αρμόδια Διεύθυνση της Γενικής Γραμματείας Βιομηχανίας, δεσμεύει μέσω της Επιτροπής του άρθρ. 11 παρ. 7 τρίτο δείγμα και το αποστέλλει σε άλλο Ινστιτούτο προς έλεγχο, τα αποτελέσματα του οποίου είναι δεσμευτικά τόσο για τον ενδιαφερόμενο, όσο και για την Υπηρεσία. 4.Το εργαστήριο του ΕΛΟΤ ή άλλο εξουσιοδοτημένο, είναι υποχρεωμένο μετά παρέλευση 30 ημερών από το πέρας του ελέγχου, να επιστρέψει στον ενδιαφερόμενο το ελεγχθέν δείγμα. Διαδικασία απόσυρσης Ηλεκτρολογικού Υλικού Άρθρ.4.-1.Εάν από τη διαδικασία ελέγχου προκύψει ότι το ηλεκτρολογικό υλικό δεν ανταποκρίνεται στις διατάξεις του άρθρ. 2, εκδίδεται απόφαση απόσυρσης του Υπουργού Βιομηχανίας, Ενέργειας και Τεχνολογίας μετά από σχετική εισήγηση της Υπηρεσίας. Η απόφαση απόσυρσης επιδίδεται στον ενδιαφερόμενο υπόχρεο με αποδεικτικό επίδοσης. 2.Ο ενδιαφερόμενος υπόχρεος ενημερώνει με σχετική δήλωσή του την αρμόδια Υπηρεσία για την εκτέλεση της απόσυρσης. Στη δήλωσή του οφείλει  Σελ. 178,32(α) Τεύχος 1405 Σελ. 92 να αναφέρει το πλήθος του υλικού που απεσύρθη και τον ακριβή χώρο (οδό, αριθμό) της αποθήκευσης αυτού. 3.Η αρμόδια Υπηρεσία μπορεί όποτε θελήσει να προβεί στον σχετικό έλεγχο της πραγματοποίησης της απόσυρσης, κατά τον οποίο συντάσσει πρωτόκολλο ελέγχου που προσυπογράφεται και από τον ενδιαφερόμενο. Το υλικό που αποσύρθηκε δεν μπορεί να διατεθεί για οποιαδήποτε χρήση χωρίς την έγκριση της Υπηρεσίας. 4.Εάν παρά την απόφαση απόσυρσης ο υπόχρεος ενδιαφερόμενος δεν ενημερώσει την Υπηρεσία για την εκτέλεση της απόσυρσης ή δεν εκτελεί την απόσυρση εφαρμόζονται οι ποινές που προβλέπονται στο άρθρ. 14 της Υπουργικής απόφασης 470/1985. Άρθρ.5.-Προσαρτάται και αποτελεί αναπόσπαστο μέρος της παρούσας απόφασης παράρτημα που έχει ως ακολούθως: Ακολουθεί η ΔΗΛΩΣΗ ΚΑΤΑΧΩΡΗΣΗΣ Άρθρ.6.-Η παρούσα ισχύει από τη δημοσίευσή της στην Εφημερίδα της Κυβερνήσεως. 13.Δ.δ.52 Έλεγχος Ηλεκτρικών Εγκαταστάσεων 